
I. BENDROSIOS NUOSTATOS

1. Šiose pirkimo sąlygose vartojamos sąvokos:
1.1. CVP IS – Centrinė viešųjų pirkimų informacinė sistema;
1.2. EBVPD – Europos bendrasis viešųjų pirkimų dokumentas;
1.3. finansinio ir ekonominio pajėgumo atitikčiai pasitelkiami subjektai – finansinio ir ekonominio pajėgumo kvalifikacijos reikalavimų atitikčiai tiekėjo pasitelkiami kiti ūkio subjektai;
1.4. kvazisubtiekėjai – specialistai, kurių kvalifikacija remiasi tiekėjas, ir kurie pasiūlymo teikimo metu dar nėra tiekėjo ar subtiekėjo darbuotojai, tačiau juos ketinama įdarbinti, jei pasiūlymas bus pripažintas laimėjusiu;
1.5. maksimali priimtina pasiūlymo kaina – pasiūlymų palyginimui ir vertinimui naudojama vertė, kurią viršijus bus laikoma, kad dalyvio pasiūlyme nurodyta kaina perkančiajai organizacijai yra per didelė ir nepriimtina;
1.6. subtiekėjai – tiekėjo pasitelkti kiti ūkio subjektai savo prievolėms įvykdyti ir kurie savo aktyviais veiksmais prisidės prie pirkimo sutarties vykdymo (t. y. vykdant pirkimo sutartį dalyvaus šių pasitelktų ūkio subjektų darbo jėga);
1.7. techninio pajėgumo atitikčiai pasitelkiami subjektai – ūkio subjektai, kurių veikla apsiriboja tik prievoliniais santykiais su tiekėju (įrenginių, patalpų nuoma ir pan.) ir iš kurių tiekėjas, siekdamas atitikti pirkimo dokumentuose nustatytus kvalifikacijos reikalavimus, jo pasiūlymo laimėjimo atveju ketina pasitelkti įrenginius, mechanizmus ir pan.;
1.8. kitos šių pirkimo sąlygų sąvokos atitinka Lietuvos Respublikos viešųjų pirkimų įstatyme apibrėžtas sąvokas.
2. Perkančioji organizacija – Vilniaus miesto savivaldybės administracija kodas 188710061, Konstitucijos pr. 3, LT–09601 Vilnius, Justiniškių seniūnija.
3. Viešoji įstaiga Vilniaus pirkimų agentūra (toliau – VŠĮ Vilniaus pirkimų agentūra) pirkimą atlieka kitai perkančiajai organizacijai: Vilniaus miesto savivaldybės administracijai, kodas 188710061. Tais atvejais, kai VŠĮ Vilniaus pirkimų agentūra atlieka pirkimą kitai perkančiajai organizacijai, pirkimo sąlygų nuostatose, susijusiose su sprendimu neatlikti pirkimo naudojantis centrinės perkančiosios organizacijos paslaugomis, kainos priimtinumu, pirkimo tikslingumo ir pirkimo objekto naudojimo pagal paskirtį įvertinimu (pirkimo nutraukimo atveju), pirkimo objekto apžiūra, pavyzdžių pristatymu, pasiūlymų galiojimo užtikrinimu, pirkimo sutarties įvykdymo užtikrinimu, pirkimo sutarties sudarymu ir vykdymu, perkančiąja organizacija laikoma ta perkančioji organizacija, su kuria bus sudaryta pirkimo sutartis. Pirkimo sutarties pasirašymą organizuos ir pirkimo sutartį pasirašys – Vilniaus miesto savivaldybės administracija kodas 188710061, Konstitucijos pr. 3, LT–09601 Vilnius , Viršuliškių seniūnija.
4. Perkančiosios organizacijos ir tiekėjų bendravimas ir keitimasis informacija, atliekant šį pirkimą, vyksta naudojantis Centrinės viešųjų pirkimų informacinės sistemos priemonėmis (toliau – CVP IS). Šiame punkte nustatytų reikalavimų gali būti nesilaikoma tik išimtinais Lietuvos Respublikos viešųjų pirkimų įstatyme (toliau – Viešųjų pirkimų įstatymas) nurodytais atvejais.
5. Tiekėjai turėtų atidžiai stebėti CVP IS talpinamus pirkimo dokumentų paaiškinimus, patikslinimus bei papildymus.
6. Argumentai, kodėl pirkimas neatliekamas naudojantis CPO LT centralizuotų pirkimų katalogu: CPO LT kataloge tokių darbų nėra.

II. PIRKIMO OBJEKTAS

7. Pirkimo objekto pavadinimas – Šviečiančios skulptūros "Justiniškės" pagaminimas ir įrengimo darbai (toliau –  prekės, pirkimo objektas).
8. Pirkimo objekto kiekis (apimtis) – nurodyta techninėje specifikacijoje (pirkimo sąlygų 1 priede).
9. Pirkimo objekto savybės apibūdintos techninėje specifikacijoje (pirkimo sąlygų 1 priede). Jeigu techninėje specifikacijoje apibūdinant pirkimo objektą nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, standartas, techninis liudijimas ar bendrosios techninės specifikacijos, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra tiekėjo pareiga..
10. Pirkimo objektas neskaidomas į dalis. Tiekėjai privalo siūlyti visą pirkimo objekto kiekį (apimtį).
11. Prekių tiekimo ir darbų atlikimo terminai: 3 mėnesniai nuo pirkimo sutarties įsigaliojimo dienos. 
12. Perkančioji organizacija neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvus pasiūlymas (alternatyvūs pasiūlymai) bus atmesti.
13. Šiame pirkime taikomi aplinkos apsaugos kriterijai (žaliųjų pirkimų reikalavimai). Aplinkos apsaugos kriterijai nustatyti pagal Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašas (aktuali reakcija). Aplinkos apsaugos kriterijai nustatyti techninėje specifikacijoje (pirkimo sąlygų 1 priede).

III. TIEKĖJŲ PAŠALINIMO PAGRINDAI, KVALIFIKACIJOS REIKALAVIMAI IR, JEIGU TAIKYTINA,  REIKALAUJAMI KOKYBĖS VADYBOS SISTEMOS IR (ARBA) APLINKOS APSAUGOS VADYBOS SISTEMOS STANDARTAI
14. Perkančioji organizacija šiame pirkime taiko tiekėjo, kiekvieno tiekėjų grupės partnerio, subtiekėjo, kurio pajėgumais, t. y. siekdamas atitikti kvalifikacijos reikalavimus, remiasi tiekėjas pašalinimo pagrindą:
	Eil. Nr.
	Pašalinimo pagrindai
	Atitiktį reikalavimui įrodantys dokumentai

	14.1.
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	Tiekėjo deklaracija. Dalyvis savo pasiūlyme (pirkimo sąlygų 2 priede) turi deklaruoti dėl nustatyto pašalinimo pagrindo nebuvimo.

	14.2.
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų.
	Tiekėjo deklaracija. Dalyvis savo pasiūlyme (pirkimo sąlygų 2 priede) turi deklaruoti dėl nustatyto pašalinimo pagrindo nebuvimo.


   
15. Pirkime Europos bendrasis viešojo pirkimo dokumentas nebus naudojamas. Tiekėjas, dalyvaujantis pirkime, turi atitikti šiame skyriuje nustatytus pašalinimo pagrindų nebuvimo, kvalifikacijos ir kitus reikalavimus ir savo pasiūlyme deklaruoti šią atitiktį.
16. Perkančioji organizacija šiame pirkime netaiko kokybės vadybos sistemos ir (arba) aplinkos apsaugos vadybos sistemos standartų reikalavimų
17. Perkančioji organizacija šiame pirkime nekelia teikėjams kvalifikacijos reikalavimų.
18. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys. Perkančiajai organizacijai pareikalavus, tiekėjas turės pateikti dokumentus, įrodančius, kad pirkimo sutartį vykdo ar vykdys tik tokią teisę turintys asmenys.
19. Tiekėjas gali remtis kitų ūkio subjektų pajėgumais, kurių kvalifikacija remiasi siekdamas atitikti pirkimo dokumentuose nustatytus kvalifikacijos reikalavimus (jeigu taikytini):  reikalavimą turėti specialų leidimą arba būti tam tikrų organizacijų nariu, finansinio ir ekonominio pajėgumo reikalavimus, techninio ir profesinio pajėgumo reikalavimus.
20. Tiekėjas kartu su pasiūlymu privalo pateikti subtiekėjų, kurių pajėgumais remiasi siekdamas atitikti pirkimo dokumentuose nustatytus kvalifikacijos reikalavimus, sutikimą dalyvauti pirkime.
21. Kai tiekėjas pageidauja remtis kitų ūkio subjektų pajėgumais, jis privalo perkančiajai organizacijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami per visą pirkimo sutarties galiojimo laikotarpį. Dalyvis pasiūlyme privalo išviešinti žinomus subtiekėjus, kurių pajėgumais remiasi ir nurodyti juos pasiūlymo formoje.
22. Kai tiekėjas remiasi kitų ūkio subjektų pajėgumais, atsižvelgdamas į pirkimo dokumentuose nustatytus ekonominio ir finansinio pajėgumo reikalavimus, perkančioji organizacija reikalauja, kad tiekėjas ir kiti ūkio subjektai, kurių pajėgumais remiamasi, prisiimtų solidarią atsakomybę už pirkimo sutarties įvykdymą. Jei remiamasi ūkio subjekto pajėgumais, siekiant atitikti pirkimo dokumentuose nustatytus ekonominio ir finansinio pajėgumo reikalavimus, perkančiajai organizacijai su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo.
23. Pasiūlymo formoje tiekėjas turi deklaruoti, kad jis, kiekvienas tiekėjų grupės partneris (jei pasiūlymą pateikia tiekėjų grupė), subtiekėjai, kurių pajėgumais, t. y. siekdamas atitikti kvalifikacijos reikalavimus, remiasi tiekėjas, neturi nustatytų pašalinimo pagrindų ir atitinka šiame III skyriuje nurodytus kvalifikacijos ir kitus reikalavimus.
24. Šiame pirkime bus taikoma galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų, ar šio dalyvio kvalifikacija atitinka nustatytus reikalavimus ir, jeigu taikytina, ar šis dalyvis laikosi kokybės vadybos sistemos ir (arba) aplinkos apsaugos vadybos sistemos standartų. Perkančiajai organizacijai paprašius, dalyvis, kurio pasiūlymas gali būti pripažintas laimėjusiu, turės pateikti savo, tiekėjų grupės partnerių (jeigu pasiūlymą teikia tiekėjų grupė), subtiekėjų (jei pasitelkiami) reikalaujamus kvalifikacijos kriterijus ir kitus reikalavimus pagrindžiančius dokumentus.

Viešųjų pirkimų įstatymo 45 straipsnio 21 dalies nacionalinio saugumo reikalavimai

25. Perkančioji organizacija atmes pasiūlymą, jei yra bent viena iš šių sąlygų ar sąlygos dalių:
25.1. tiekėjas (kiekvienas tiekėjų grupės partneris), jo subtiekėjas, ūkio subjektai, kurių pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys  yra juridiniai asmenys, registruoti šiose valstybėse ar teritorijose:
25.1.1. Rusijos Federacija;
25.1.2. Baltarusijos Respublika;
25.1.3. Rusijos Federacijos aneksuotas Krymas;
25.1.4. Moldovos Respublikos Vyriausybės nekontroliuojama Padniestrės teritorija;
25.1.5. Sakartvelo Vyriausybės nekontroliuojamos Abchazijos ir Pietų Osetijos teritorijos;
25.2. tiekėjas (kiekvienas tiekėjų grupės partneris), jo subtiekėjas, ūkio subjektas, kurio pajėgumais remiamasi, tiekėjo siūlomų prekių (įskaitant jų sudedamąsias dalis, pakuotes) gamintojas ar juos kontroliuojantys asmenys yra fiziniai asmenys, nuolat gyvenantys pirkimo sąlygų 25.1 punkte numatytame sąraše nurodytose valstybėse ar teritorijose arba turintys šių valstybių pilietybę;
25.3. prekių (įskaitant jų sudedamąsias dalis, pakuotes) kilmė yra ar paslaugos teikiamos iš pirkimo sąlygų 25.1 punkte numatytame sąraše nurodytų valstybių ar teritorijų;
25.4. Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, yra priėmusi sprendimą, patvirtinantį, kad pirkimo sąlygų 25.1 ir 25.2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų;
25.5. perkančioji organizacija turi kompetentingų institucijų informacijos, kad pirkimo sąlygų 25.1 ir 25.2 punktuose nurodyti subjektai turi interesų, galinčių kelti grėsmę nacionaliniam saugumui;
25.6. tiekėjas (kiekvienas tiekėjų grupės partneris), jo subtiekėjas, ūkio subjektas, kurio pajėgumais remiamasi, vykdo veiklą pirkimo sąlygų 25.1 punkte numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą pirkimo sąlygų 25.1 punkte numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje.
26. Perkančioji organizacija reikalauja tiekėjo pateikiamame pasiūlyme deklaruoti, kad nei pasiūlymo pateikimo metu, nei pirkimo sutarties vykdymo metu tiekėjas (kiekvienas tiekėjų grupės partneris), jo pasitelkti asmenys (subtiekėjai, ūkio subjektai, kurių pajėgumais remiamasi), tiekėjo siūlomos prekės (įskaitant jų sudedamąsias dalis, pakuotes), šių prekių gamintojai, paslaugos ir jas teikiantys subjektai, taip pat tiekėjo ir visų nurodytų subjektų kontroliuojantys asmenys nekelia ir nekels grėsmės nacionaliniam saugumui, kaip tai apibrėžta Viešųjų pirkimų įstatymo 45 straipsnio 21 dalyje. Jeigu perkančiajai organizacijai kyla abejonių dėl tiekėjo nurodytos informacijos teisingumo, ji privalo paprašyti ekonomiškai naudingiausią pasiūlymą pateikusio dalyvio pateikti informaciją patvirtinančius Viešųjų pirkimų įstatymo 51 straipsnio 12 dalyje nurodytus (vieną ar kelis) ar kitus perkančiajai organizacijai priimtinus dokumentus ir (ar) paaiškinimus. Perkančioji organizacija šių dokumentų ir (ar) paaiškinimų gali paprašyti ir iš dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

IV. TIEKĖJŲ GRUPĖS DALYVAVIMAS PIRKIMO PROCEDŪROSE

27. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos sutartį. 
28.  Jungtinės veiklos sutartyje turi būti nurodyti kiekvienos šios sutarties šalies (partnerio) įsipareigojimai vykdant su perkančiąja organizacija numatomą sudaryti pirkimo sutartį, šių įsipareigojimų vertės dalis bendroje pirkimo sutarties vertėje.
29. Jungtinės veiklos sutartis turi numatyti solidariąją visų šios sutarties partnerių atsakomybę už prievolių perkančiajai organizacijai nevykdymą. Jeigu jungtinės veiklos sutartyje ši nuostata nėra numatyta, laikoma, kad  už prievolių perkančiajai organizacijai nevykdymą jungtinės veiklos partneriai atsako solidariai. Taip pat jungtinės veiklos sutartyje turi būti numatyta, kuris partneris (toliau – atsakingas partneris) atstovauja tiekėjų grupei (su kuo perkančioji organizacija turėtų bendrauti kvalifikacijos nagrinėjimo ir pasiūlymo vertinimo metu kylančiais klausimais ir kam teikti su šiais klausimais susijusią informaciją).
30. Perkančioji organizacija nereikalauja, kad, tiekėjų grupės pateiktą pasiūlymą nustačius laimėjusiu ir pasiūlius sudaryti pirkimo sutartį, ši tiekėjų grupė įgytų tam tikrą teisinę formą.

V. PASIŪLYMŲ RENGIMO REIKALAVIMAI
31. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
32. Pasiūlymas turi būti pateikiamas tik elektroninėmis priemonėmis, naudojant CVP IS. Pasiūlymai pateikti popierinėje laikmenoje vokuose bus grąžinami neatplėšti tiekėjams ar grąžinami registruotu laišku ir nebus vertinami. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Su užsienio kalbomis (išskyrus anglų kalbą) pateikiamais dokumentais turi būti pateikiamas jų vertimas į lietuvių kalbą, patvirtintas vertėjo parašu ir, jei turi, vertimo biuro antspaudu. Perkančiajai organizacijai paprašius, tiekėjas privalo pateikti dokumentų anglų kalba vertimą į lietuvių kalbą.
33. Tiekėjas (fizinis ar juridinis asmuo) gali pateikti perkančiajai organizacijai tik vieną pasiūlymą, nepriklausomai nuo to, ar teikiant pasiūlymą jis bus atskiru tiekėju, ar tiekėjų grupės partneriu (jungtinės veiklos sutarties šalimi).
34. Tiekėjas prisiima visas išlaidas, susijusias su pasiūlymo rengimu ir įteikimu, perkančioji organizacija nėra atsakinga ar įpareigota dėl šių išlaidų. Perkančioji organizacija neatsakys ir neprisiims šių išlaidų, nepriklausomai nuo to, kaip vyktų ir baigtųsi viešasis pirkimas.
35. Iki pasiūlymų pateikimo termino pabaigos tiekėjo pateiktame pasiūlyme turi būti:
35.1. užpildytas pasiūlymas pagal pasiūlymo formą (pirkimo sąlygų 2 priedas); 
35.2. įgaliojimas ar kitas dokumentas (pvz., pareigybės aprašymas), suteikiantis teisę pateikti tiekėjo pasiūlymą, kai pasiūlymą pateikia ne juridinio asmens vadovas, o jo įgaliotas asmuo;
35.3. jungtinės veiklos sutartis, jei pasiūlymą pateikia tiekėjų grupė;
35.4. kita pirkimo dokumentuose prašoma medžiaga. 
36. Pasiūlymas turi būti pateiktas iki CVP IS skelbime nurodyto termino. Lietuvos laiku CVP IS priemonėmis. Vėliau gauto pasiūlymo perkančioji organizacija nenagrinės. Perkančioji organizacija neatsako už elektros tiekimo, CVP IS sutrikimus ar už pavėluotai teikiamą pasiūlymą.
37. Pasiūlyme tiekėjas turi nurodyti jo galiojimo terminą. Pasiūlymas turi galioti ne trumpiau kaip 3 mėn. nuo pasiūlymų pateikimo termino pabaigos. Jei pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose, t. y. 3 mėn. nuo pasiūlymų pateikimo termino pabaigos.
38. Pasiūlyme nurodoma pirkimo kaina turi būti apskaičiuota ir išreikšta taip, kaip nurodyta pirkimo sąlygų 2 priede. Apskaičiuojant kainą turi būti atsižvelgta į visus pirkimo objekto kiekius (apimtis), į pasiūlymo kainos sudėtines dalis, į techninės specifikacijos (pirkimo sąlygų 1 priedas) reikalavimus, į pirkimo sutarties projekte numatytą atsiskaitymo terminą bei į visus kitus šių pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su pasiūlymo rengimu ir su pirkimo sutarties vykdymu susijusios išlaidos. Įkainiai ir kainos įskaitant visus mokesčius visuose pasiūlymo dokumentuose turi būti įrašomos tikslumo lygiu iki euro šimtųjų dalių, t. y. suapvalinama paliekant du skaitmenis po kablelio.
39. Tuo atveju, kai pasiūlyme nurodyta kaina, išreikšta skaitmenimis, neatitinka kainos, nurodytos žodžiais, teisinga laikoma kaina, nurodyta žodžiais[footnoteRef:1]. [1:  Ši prezumpcija taikoma tais atvejais, kai nėra aišku, dėl kurios kainos išraiškos formos (skaitinės ar žodinės) dalyvis padarė klaidą.] 

40. Tiekėjas pasiūlymo formoje (pirkimo sąlygų 2 priede) privalo nurodyti, ar jo pasiūlyme yra konfidencialios informacijos, ir kuri informacija yra konfidenciali.
41. Konfidencialia negalima laikyti Viešųjų pirkimų įstatymo 20 straipsnio 2 dalyje nurodytos informacijos.
42. Asmens duomenų tvarkymo nuostatos:
42.1. vadovaujantis Europos Sąjungos Bendrojo duomenų apsaugos reglamento (ES) 2016/679 nuostatomis, tiekėjui išreiškus norą dalyvauti perkančiosios organizacijos organizuojamame pirkime, perkančioji organizacija (duomenų tvarkytojas) teisinių prievolių vykdymo pagrindais tvarkys tiekėjo asmens duomenis, būtinus pagal viešųjų pirkimų teisinius santykius reglamentuojančių teisės aktų reikalavimus;
42.2. nurodytais pagrindais bus tvarkomi tiesiogiai tiekėjų pateikti asmens duomenys;
42.3. tiekėjų pateikti duomenys bus saugomi teisės aktuose nustatytais terminais;
42.4. įgyvendindami teisės aktuose numatytas pareigas, tiekėjų asmens duomenis teiksime Viešųjų pirkimų tarnybai, teismams, kitoms valstybės ar savivaldybės institucijoms ir kitiems subjektams;
42.5. asmens duomenų tvarkymą perkančiojoje organizacijoje reglamentuoja perkančiosios organizacijos direktoriaus 2024 m. sausio 29 d. įsakymu Nr. 30-157/24 patvirtintos Vilniaus miesto savivaldybės administracijos asmens duomenų tvarkymo taisyklės.
43. Siekiant, kad perkančioji organizacija galėtų užtikrinti dalyvio informacijos konfidencialumą, pasiūlyme esanti konfidenciali informacija turi būti pateikta atskiru failu. Tiekėjas failo pavadinime nurodo „konfidencialu“ arba ant kiekvieno pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
44. Perkančioji organizacija reikalauja, kad dalyvis savo pasiūlyme (pirkimo sąlygų 2 priede) nurodytų, kokiai pirkimo daliai (apimtis eurais ar dalis procentais) ir kokius subtiekėjus (jeigu jie yra žinomi) jis ketina pasitelkti.

VI. PASIŪLYMŲ KAINOS ŠIFRAVIMAS

45. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:
45.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą  (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Informaciją apie pasiūlymų šifravimą ir instrukciją, kaip tiekėjui užšifruoti pasiūlymą galima rasti
https://vpt.lrv.lt/uploads/vpt/documents/files/LT_versija/CVP_IS/Mokymu_medziaga/Tiekejams/Uzsifravimo_instrukcija.pdf;
45.2. per 30 minučių nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti perkančiajai organizacijai slaptažodžio per CVP IS susirašinėjimo priemonę, tiekėjas turi teisę slaptažodį perkančiajai organizacijai pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais). Taip pat tiekėjui rekomenduojama patikrinti, ar gautą slaptažodį perkančioji organizacija įkėlė į sistemą CVP IS susirašinėjimo priemonėmis.
46. Tiekėjui užšifravus visą pasiūlymą ir per 30 minučių nuo pasiūlymų pateikimo termino pabaigos nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, perkančioji organizacija, vertindama pasiūlymus, vadovaujasi šiomis taisyklėmis:
46.1. jeigu perkančioji organizacija dėl šios aplinkybės negali atplėšti ir vertinti nei vieno tiekėjo pasiūlymo dokumento – tiekėjo pasiūlymas laikomas nepateiktu ir nėra vertinamas;
46.2. jeigu dalis pasiūlymo dokumentų jau yra įvertinti arba gali būti atplėšiami ir vertinami – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos);
46.3. jeigu pirkimo metu teikiami pirminiai ir galutiniai pasiūlymai ir pirkimo dokumentuose nurodoma, kad tiekėjui nepateikus galutinio pasiūlymo, pirminis pasiūlymas vertinamas kaip galutinis pasiūlymas, tiekėjo pasiūlymas nėra atmetamas, o vertinama pirminiame pasiūlyme (įskaitant derybų metu atliktus patikslinimus ir (ar) papildymus, jei tokie atlikti) pateikta informacija.


VII. PASIŪLYMŲ GALIOJIMO UŽTIKRINIMO IR PIRKIMO SUTARTIES ĮVYKDYMO UŽTIKRINIMO REIKALAVIMAI

47. Perkančioji organizacija nereikalauja pateikti pasiūlymo galiojimo užtikrinimo. 
48.  Pirkimo sutartis bus užtikrinama joje nurodytomis netesybomis.  
49. Perkančioji organizacija taip pat reikalauja, kad prekių tiekimo (paslaugų teikimo, darbų atlikimo) laikotarpiui pirkimo sutarties įvykdymas būtų užtikrinamas vienu iš šių būdų: 
49.1. užstatu, pervedant jį per 10 darbo dienų nuo pirkimo sutarties pasirašymo dienos į Vilniaus miesto savivaldybės administracijos (kodas 188710061) sąskaitas LT 077180 3000 0113 0388 AB Artea banke, arba LT50 4010 0424 0394 3983 Luminor Bank AS Lietuvos skyriaus banke. Tuo atveju, jei pasiūlymas buvo užtikrintas užstatu, pirkimo sutarties įvykdymo užtikrinimui lieka pervesta užstato suma ir papildomai pervedamas pirkimo sutarties sąlygų įvykdymo užtikrinimo ir pasiūlymo galiojimo užtikrinimo skirtumas; 
49.2. besąlygine ir neatšaukiama banko garantija (toliau – garantija); 
49.3. besąlyginiu ir neatšaukiamu draudimo bendrovės laidavimo draudimu (toliau – laidavimo draudimas). 
50. Pirkimo sutarties sąlygų įvykdymo užtikrinimo garantijos ir laidavimo draudimo rašto formos pateiktos pirkimo sąlygų 4 priede. 
51. Užstato, garantijos, laidavimo draudimo suma: 2000,00 EUR.  
52. Jei perkančioji organizacija pasinaudoja pirkimo sutarties sąlygų įvykdymo užtikrinimu, tiekėjas, siekdamas toliau vykdyti pirkimo sutarties įsipareigojimus, privalo per 10 darbo dienų pervesti perkančiajai organizacijai naują užstatą ar pateikti naują garantiją (laidavimo draudimą) 51 punkte nurodytai sumai. Vėlesni pirkimo sutarties ar kitų su ja susijusių dokumentų pakeitimai ar papildymai neturės įtakos tiekėjo įsipareigojimų pagal pirkimo sutarties sąlygų įvykdymo užstatu, garantija ar laidavimo draudimu vykdytinumui ar apimčiai ir neatleis dalyvio nuo pilnutinio įsipareigojimų pagal pirkimo sutarties sąlygų įvykdymo užstatu, garantija ar laidavimo draudimu vykdymo.  
53. Dalyviui ir garantui (bankui ir draudimo bendrovei) keliami šie pirkimo sutarties sąlygų įvykdymo garantijos (laidavimo draudimo) pateikimo, jos turinio ir formos reikalavimai:  
53. 1. dalyvis, kurio pasiūlymas pripažintas laimėjusiu, per 10 darbo dienų nuo pirkimo sutarties pasirašymo dienos privalės perkančiajai organizacijai pateikti atitinkančią Lietuvos Respublikos teisės aktų reikalavimus, banko arba draudimo bendrovės besąlygišką ir neatšaukiamą pirkimo sutarties sąlygų įvykdymo garantiją (laidavimo draudimą), pasirašytą saugiu elektroniniu parašu. Jeigu dalyvis pateikia draudimo bendrovės išduotą pirkimo sutarties sąlygų įvykdymo užtikrinimo galiojimą užtikrinantį dokumentą, tai kartu su pirkimo sutarties sąlygų įvykdymo užtikrinimo laidavimo draudimo raštu dalyvis turi pateikti ir pasirašytą saugiu elektroniniu parašu draudimo liudijimo (poliso) originalą bei mokestinio pavedimo kopiją, kad draudimo įmoka už šį išduotą pirkimo sutarties sąlygų įvykdymo užtikrinimo laidavimo draudimo raštą yra sumokėta; 
53.2. garantijos (laidavimo draudimo) galiojimo terminas: ne trumpiau kaip 4 mėn. nuo pirkimo sutarties įsigaliojimo dienos;
53.3. garantijos (laidavimo draudimo) dalykas: pirkimo sutarties sąlygų esminiai pažeidimai ir (ar) kiti pirkimo sutarties sąlygose numatyti atvejai;
53.4. garantijos (laidavimo) sumos išmokėjimo sąlygos ir tvarka: per 15 (penkiolika) dienų nuo pirmo raštiško perkančiosios organizacijos pranešimo garantui apie pirkimo sutarties sąlygų esminį (-ius) pažeidimą (-us) ir (ar) kitus pirkimo sutarties sąlygose numatytus atvejus. Garantas neturi teisės reikalauti, kad perkančioji organizacija pagrįstų savo reikalavimą. Perkančioji organizacija pranešime garantui nurodys, kad garantijos (laidavimo draudimo) suma jai priklauso dėl to, kad tiekėjas pažeidė esminę (-es) pirkimo sutarties sąlygą (-as) ir (ar) kitus pirkimo sutarties sąlygose numatytus atvejus.

VIII. SUSIPAŽINIMO SU GAUTAIS PASIŪLYMAIS IR JŲ NAGRINĖJIMO PROCEDŪROS

54. Tiekėjai nedalyvauja procedūrose, kuriuose susipažįstama su elektroninėmis priemonėmis pateiktais pasiūlymais, nagrinėjami, vertinami ir palyginami pasiūlymai.
55. Atsižvelgiant į tai, kad pasiūlymai pateikiami elektroninėmis priemonėmis, apie susipažinimo su pasiūlymais procedūros rezultatus nebus pranešama to pageidaujantiems pasiūlymus pateikusiems tiekėjams.
56. Perkančioji organizacija atmeta pasiūlymą, jeigu:
56.1. pasiūlymas neatitinka pirkimo dokumentuose nustatytų reikalavimų, sąlygų ir kriterijų;
56.2. jei taikoma, dalyvis turi būti pašalintas vadovaujantis Viešųjų pirkimų įstatymo 46 straipsnio nuostatomis;
56.3. jei taikoma, dalyvis neatitinka bent vieno pirkimo dokumentuose nustatyto kvalifikacijos reikalavimo ir (ar), jeigu taikytina, kokybės vadybos sistemos ir aplinkos apsaugos vadybos sistemos standarto;
56.4. dalyvis per perkančiosios organizacijos nustatytą terminą nepateikė, nepatikslino, nepapildė, nepaaiškino informacijos;
56.5. pasiūlyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą;
56.6. perkančiajai organizacijai paprašius pagrįsti neįprastai mažą kainą, dalyvis nepateikia tinkamų pasiūlytos neįprastai mažos kainos pagrįstumo įrodymų arba pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
56.7. paaiškindamas savo pasiūlymą dalyvis faktiškai pateikia naują pasiūlymą, t. y. atlieka esminį pasiūlymo keitimą (pvz., pakeičia pasiūlymo įkainį (-ius) be PVM (fiksuotos kainos atveju – pasiūlymo kainą be PVM), pasiūlymas iš netinkamo tampa tinkamu, pakeičiamas siūlomas pirkimo objektas ir pan.);
56.8. yra bent viena iš sąlygų ar sąlygos dalių, nurodytų pirkimo sąlygų III skyriaus skirsnyje „Viešųjų pirkimų įstatymo 45 straipsnio 21 dalies nacionalinio saugumo reikalavimai“.
57. Perkančioji organizacija gali nevertinti viso pasiūlymo, jei patikrinusi jo dalį nustato, kad pasiūlymas turi būti atmestas. 
57.1. bus vertinamas tik tas pasiūlymas, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta Viešųjų pirkimų įstatymo 45 straipsnio 1 dalyje, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai;
57.2. į pasiūlymų eilę įtraukiami visi, išskyrus atmestus, pasiūlymai, pažymint, kurie pasiūlymai nebuvo įvertinti.
58. Ekonomiškai naudingiausias pasiūlymas bus išrenkamas pagal kainą.  
59. Bus vertinamas tik tas pasiūlymas, kuris nustatomas kaip galimas laimėtojas. Jei įvertinus tokį pasiūlymą paaiškėja, kad jis negali būti pripažintas laimėtoju, kaip tai numatyta Viešųjų pirkimų įstatymo 45 straipsnio 1 dalyje, jo pasiūlymas atmetamas ir toliau tikrinamas pasiūlymas, kuris galėtų būti antras pagal ekonominį pasiūlymo naudingumą. Tokia seka kartojama, kol nustatomas laimėjęs pasiūlymas ar atmetami visi gauti pasiūlymai;
60. Tais atvejais, kai kelių dalyvių pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.
61. Pirkimo metu nebus deramasi su dalyviais dėl jų pateiktų pasiūlymų.

IX. SIŪLOMAS ŠALIMS PASIRAŠYTI PIRKIMO SUTARTIES PROJEKTAS

62. Pirkimo sutarties projektas pateikiamas pirkimo sąlygų 3 priede. Pirkimo sutarties projekto sąlygos yra privalomos pirkimo dalyviams ir sudarant pirkimo sutartį su laimėtoju nebus keičiamos. Pirkimo sutarties valiuta – eurai. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.
63. Jeigu dalyvis, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju, jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei buvo reikalauta) arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį dalyviui, kurio pasiūlymas pagal nustatytą pasiūlymų eilę yra pirmas po dalyvio, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo (jei buvo reikalauta) ar neįvykdžiusio kitų pirkimo sutarties įsigaliojimo sąlygų, jeigu šis pasiūlymas nėra atmetamas.
64. Pasirašant ar nutraukiant pirkimo sutartį, vykdant ir keičiant pirkimo sutartį, perkančiosios organizacijos ir tiekėjo bendravimas bei keitimasis informacija gali vykti ne CVP IS priemonėmis.
65. Vykdant pirkimo sutartį, sąskaitos faktūros priimamos ir apdorojamos vadovaujantis Lietuvos Respublikos finansinės apskaitos įstatymo 6 straipsnio 4 dalimi, išskyrus Viešųjų pirkimų įstatymo 22 straipsnio 12 dalyje nustatytus atvejus.
66. Sudarant pirkimo sutartį ar preliminariąją sutartį, joje negali būti keičiama laimėjusio pasiūlymo kaina, sąnaudos ar kitos sąlygos, derybų atveju – galutinai suderėta kaina, sąnaudos ar kitos sąlygos ir pirkimo dokumentuose nustatytos pirkimo sąlygos.


X. INFORMACIJA APIE PIRKIMO DOKUMENTŲ PAAIŠKINIMO (PATIKSLINIMO) TVARKĄ, GINČŲ NAGRINĖJIMO TVARKĄ

67. Perkančiosios organizacijos ir tiekėjų paklausimai ir atsakymai vieni kitiems, atliekant viešųjų pirkimų procedūras, turi būti lietuvių kalba. Paaiškinimai ar patikslinimai skelbiami CVP IS ir siunčiami visiems prie pirkimo prisijungusiems tiekėjams, nenurodant iš ko gautas prašymas.
68. Tiekėjai prašymus paaiškinti pirkimo dokumentus, pasiūlymus dėl pirkimo dokumentų patikslinimo gali pateikti ne vėliau kaip likus 2 darbo dienoms iki pasiūlymų pateikimo termino pabaigos. Perkančiosios organizacijos paaiškinimai ar patikslinimai turi būti pateikiami likus ne mažiau kaip 1 darbo dienai iki pasiūlymų pateikimo termino pabaigos.
69. Jei pateikti paaiškinimai ar patikslinimai iš esmės keičia pirkimo dokumentuose nustatytus pirkimo objektui keliamus reikalavimus, reikalavimus tiekėjui ar pasiūlymų rengimo reikalavimus, bus nustatomas ne mažesnis kaip 3 darbo dienų pasiūlymų pateikimo terminas nuo paaiškinimų ar patikslinimų paskelbimo CVP IS dienos.
70. Nesibaigus pasiūlymų pateikimo terminui, perkančioji organizacija savo iniciatyva gali paaiškinti ar patikslinti pirkimo dokumentus, taip pat nukelti pasiūlymų pateikimo termino pabaigą.
71. Perkančioji organizacija neketina rengti susitikimų su tiekėjais dėl pirkimo dokumentų paaiškinimo.
72. Jeigu perkančioji organizacija pirkimo dokumentų paaiškinimų ar patikslinimų nepateikia per nurodytą terminą, pasiūlymų pateikimo termino pabaiga nukeliama ne trumpesniam laikui nei tas, kiek vėluojama pateikti paaiškinimus ar patikslinimus.
73. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Viešųjų pirkimų įstatymo VII skyriaus nuostatomis.

XI. BAIGIAMOSIOS NUOSTATOS

74. Į šio pirkimo Komisijos posėdžius perkančioji organizacija nenumato kviesti dalyvauti stebėtojų.
74.1. Pirkimą vykdančios organizacijos darbuotojai, įgalioti palaikyti ryšį su tiekėjais ir gauti iš jų (ne tarpininkų) su pirkimo procedūromis susijusius pranešimus: VšĮ Vilniaus pirkimų Statybos pirkimų skyriaus vyr. pirkimų specialistė Lilija Adamovičienė, el. p. lilija.adamoviciene@vilnius.lt.
75. Pirkimo sąlygų priedai yra neatskiriama pirkimo dokumentų dalis.
76. Pirkimo procedūros, kurios neapibrėžtos šiuose pirkimo dokumentuose, vykdomos vadovaujantis Viešųjų pirkimų tarnybos direktoriaus įsakymu patvirtintu Mažos vertės pirkimų tvarkos aprašu, Viešųjų pirkimų įstatymu ir jo įgyvendinamųjų teisės aktų nuostatomis.




Pirkimo sąlygų 1 priedas


ŠVIEČIANČIOS SKULPTŪROS "JUSTINIŠKĖS" PAGAMINIMO IR ĮRENGIMO DARBŲ
TECHNINĖ SPECIFIKACIJA

Paslaugų užsakovas: Vilniaus miesto savivaldybės administracijos Justiniškių seniūnija.
Paslaugų teikimo vieta: šalia Rygos g. 15, Justiniškių  seniūnija, Vilnius. 
Konstrukcijos pristatymas ir įrengimas per 3 mėn. nuo Sutarties įsigaliojimo dienos.

Pirkimas vykdomas taikant Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo reikalavimus. Tiekėjas privalo užtikrinti, kad darbų vykdymo metu būtų mažinamas neigiamas poveikis aplinkai, racionaliai naudojami ištekliai ir tinkamai tvarkomos susidarančios atliekos.

1. Paskirtis 
Šviečiantis miesto ženklas „JUSTINIŠKĖS“ skirtas viešosios erdvės estetiniam formavimui ir miesto identiteto reprezentavimui. 
 Konstrukcija – suvirinta plieninė konstrukcija, kurios matmenys: aukštis  6000 mm, plotis 1000 mm. (Vizualizacijos brėžinys pridedamas atskiru priedu Nr.1.1) Atkreipiame, dėmesį, kad konstrukcijos aukštis brėžinyje nurodytas 7200 mm, tačiau rangovas privalo vadovautis Techninėj specifikacijoje nurodytais duomenimis, kur konstrukcijos aukštis turi būti 6000 mm. Kadangi konstrukcijos aukštis keičiamas iš 7200 mm į 6000 mm, atitinkamai kiti susiję atstumo matmenys turi būti proporcingai sumažinti. Plotis, storis ir kiti sutvirtinimui nurodyti matmenys išlieka tokie, kaip nurodyta brėžinyje (priede Nr.1.1 ir). 
Apdaila – COR-TEN plienas. 
Eksploatacija - projektuojama eksploatuoti lauko sąlygomis visais metų laikais.
LED apšvietimas - užtikrina tolygų raidžių apšvietimą tamsiuoju paros metu.
Konstrukcija montuojama ant gelžbetoninio pamato naudojant PEIKO M30 inkaravimo
sistemą. 
Galima gaminio tolerancijos nuokrypio paklaida iki 10 mm.

2. Konstrukcijos sudėtis 
1.  Sienos kubas (pagrindinis apdaila) – Corten plienas, ne mažiau 1,5mm .
2. Vidinis karkasas iš plieninio kampuočio 45×45×5 mm. .
3. Viršutinė dalis – Corten plienas 1,5-3,0mm .
4. Apatinė kolona – konstrukcinis plienas S355, apdaila COR-TEN plienas
5. Išorinis ovalus rėmas – Corten plienas valcuota gamintojo rekomendacijomis .
6.  Logotipo plokštuma su lazeriu išpjautomis raidėmis – Corten plienas. .
7. Apatinis padas, 10 mm storio – konstrukcinis plienas S355. .
8. PEIKO M30 įdėtinės inkaravimo detalės.
9. LED juostos, skirtos vidaus apšvietimui.
10. LED transformatoriai (24 V, IP67).
11 .LED šviesdėžės tolygiam šviesos paskirstymui



3. Gamybos technologija 
Konstrukcija gaminama iš Corten plieno lakštų, naudojant CNC lazerinio pjovimo technologiją.
Po pjovimo detalės lenkiamos pagal projektinius matmenis, suformuojami korpuso elementai ir surenkamas vidinis laikantis karkasas. 
Vidinis karkasas gaminamas iš plieninio kampuočio 45×45×5 mm. 
Visos detalės suvirinamos MIG/MAG/|TIK būdu. 
Atlikus suvirinimo darbus, siūlės nuvalomos pagal gamintojo rekomendaciją, pašalinami metalo purslai ir atliekama vizualinė kokybės kontrolė. 
Storesnis nei 3mm corten plienas turi kietąjį šlaką „mill-scale“ – jam atliekamas pramoninis/cheminis apdirbimas. Raidžių angos išpjaunamos lazeriu pagal projekte numatytą šriftą. 
Konstrukcijos viduje sumontuojamos LED juostos ir maitinimo įranga, užtikrinanti vienodą viso užrašo apšvietimą. Baigus surinkimą atliekamas konstrukcijos geometrijos patikrinimas, elektros instaliacijos bandymas ir bandomasis LED apšvietimo įjungimas.

 4. Montavimo technologija
Montavimo vietoje pirmiausia įrengiamas gelžbetoninis pamatas pagal projekto sprendinius. Betonuojant įrengiamos PEIKO M30 įdėtinės detalės. 
Konstrukcija į statybvietę pristatoma pilnai surinkta. Naudojant automobilinį kraną ji pakeliama ir sumontuojama ant pamato. Konstrukcija pritvirtinama prie įdėtinių elementų, išlyginama pagal vertikalę ir galutinai priveržiamos tvirtinimo detalės. 
Po mechaninio montavimo atliekamas elektros prijungimas prie numatyto maitinimo tinklo, patikrinamas LED apšvietimo veikimas ir atliekamas galutinis konstrukcijos priėmimas.

 5. Kokybės reikalavimai 
Konstrukcija turi atitikti projekto matmenis ir geometriją (pridedamas atskiras priedas Nr. 1.1). Suvirinimo siūlės privalo būti vientisos, be įtrūkimų. Gamybiniuose brėžiniuose gamintojas nurodo suvirinimo siūles. 
Visi metaliniai elementai turi būti tiksliai sujungti, o paviršiai – švarūs, be mechaninių pažeidimų.
LED apšvietimas turi veikti tolygiai visame užraše, be šviesos intensyvumo skirtumų ar mirgėjimo. 
Po sumontavimo konstrukcija turi būti stabili ir saugi eksploatuoti visomis oro sąlygomis.
 
6.  Naudojamos medžiagos
· Corten plieno lakštai, ne 1,5-10 mm.
· Konstrukcinis plienas S355.
· Kampuotis 45×45×5 mm.
· PEIKO M30 inkaravimo sistema.
· Nerūdijančio plieno tvirtinimo detalės.
· LED juostos, IP67 apsaugos klasės.
· LED maitinimo šaltiniai (transformatoriai), IP67.  
· Elektros kabeliai, tinkami lauko sąlygomis. 
7. Kontrolė
· Gamybos ir montavimo metu tikrinama:
· konstrukcijos matmenų atitiktis projektui;
· suvirinimo siūlių kokybė;
· konstrukcijos geometrija;
· tvirtinimo elementų montavimas;
· LED apšvietimo veikimas;
· elektros instaliacijos izoliacijos varža;

8.   Darbų saugos ir kiti reikalavimai:
1. Atlikdamas darbus Rangovas turi užtikrinti darbų bei priešgaisrinę saugą, vadovautis normatyvinių statybos techninių reglamentų reikalavimais.
2. Suvirinimo darbus vykdo kvalifikuoti suvirintojai, o elektros prijungimą – tik tokią teisę turintys darbuotojai (atstovai). 
3. Turi būti naudojama sertifikuota kėlimo įranga ir stropai.
4. Konstrukcija eksploatuoti perduodama tik atlikus galutinę kokybės kontrolę, patikrinus mechaninį stabilumą ir elektros sistemos veikimą.
5. Įrengtai konstrukcijai turi būti užtikrintas 24 mėn. garantinis laikotarpis, išskyrus vandalizmo atvejus. 
6. Konstrukcijos įrengimo metu Rangovas privalo saugoti greta esančius objektus, supančią aplinką. Juos sugadinus privalo sutvarkyti, atstatyti arba padengti Užsakovo patirtus nuostolius savo sąskaita iki atliktų darbų priėmimo-perdavimo akto pasirašymo;
7. Darbai turi būti atlikti pagal aprašymus, nurodytus matmenis bei medžiagas. Rangovas turi įsivertinti numatomus atlikti darbus ir pasiūlyme nurodyti tikslią numatomą kainą;
8. Statybinės šiukšlės turi būti išvežamos ir utilizuojamos darbus vykdančio Rangovo sąskaita. Atlikus darbus vieta turi būti sutvarkyta;
9. Darbams atlikti sunaudojama mažiau elektros energijos ir (ar) naudojama energija iš atsinaujinančių energijos išteklių";
10. Jei sutarčiai vykdyti Rangovas pasitelks subrangovą (-us), už numatytų darbų atlikimą bus atsakingas Rangovas. 

  Pastaba. Jeigu šioje techninėje specifikacijoje apibūdinant pirkimo objektą nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas, Rangovas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam. Lygiavertiškumo įrodymas yra Rangovo pareiga.





















Pirkimo sąlygų 2 priedas

(pasiūlymo forma)

PASIŪLYMAS


Pasiūlymo forma pateikiama atskiru dokumentu














































Pirkimo sąlygų 3 priedas
Projektas 

PIRKIMO SUTARTIS 


Pirkimo sutarties projektas pateiktas atskiras dokumentu














































Pirkimo sąlygų 4.1 priedas
(pirkimo sutarties sąlygų įvykdymo garantijos forma)

__________________________________________
Prekių (paslaugų, darbų) gavėjo pavadinimas, kodas, adresas
(toliau – Garantijos gavėjas)

PIRKIMO SUTARTIES SĄLYGŲ ĮVYKDYMO GARANTIJA

20__ m. _____________ ____ d. Nr. ____________
/miesto pavadinimas/ 

/kliento pavadinimas, adresas/ (toliau – Klientas) pranešė, kad laimėjo Garantijos gavėjo) /pirkimo pavadinimas/ viešąjį pirkimą ir yra pakviestas sudaryti viešojo pirkimo-pardavimo sutartį dėl /aprašyti sutarties objektą/ (toliau – Sutartis).

/pavadinimas/ bankas, atstovaujamas /banko filialo pavadinimas/ filialo, /adresas/ (toliau – Bankas), šioje garantijoje nustatytomis sąlygomis neatšaukiamai įsipareigoja sumokėti Garantijos gavėjui ne daugiau kaip ____ (/suma žodžiais, valiutos pavadinimas/) per 15 (penkiolika) dienų, el. pašto adresu _______________________ gavęs pirmą raštišką garantijos sąlygas atitinkantį  Garantijos gavėjo reikalavimą mokėti (elektroninės formos), kuriame nurodytas garantijos Nr. ________________, patvirtinantį, kad Klientas neįvykdė Sutarties sąlygų, nurodant, kokios Sutarties sąlygos nebuvo įvykdytos. Garantijos gavėjas neprivalo pagrįsti reikalavime nurodyto Sutarties sąlygų nevykdymo.
Šis įsipareigojimas privalomas Bankui ir jo teisių perėmėjams. 
Reikalavimas mokėti ir visi kiti raštiški pranešimai pagal šią garantiją turi būti pasirašyti Garantijos gavėjo vadovo ar tinkamai įgalioto asmens elektroniniu parašu, atitinkančiu kvalifikuotam elektroniniam parašui keliamus reikalavimus. Jeigu reikalavimą mokėti ar kitus raštiškus pranešimus pasirašo įgaliotas asmuo, turi būti pateikiamas įgaliojimas. Jeigu pateikiamas elektroninės formos įgaliojimas, jis turi būti pasirašytas elektroniniu parašu, atitinkančiu kvalifikuotam elektroniniam parašui keliamus reikalavimus.
Reikalavimas mokėti ir visi kiti raštiški pranešimai pagal šią garantiją turi būti siunčiami Bankui el. paštu aukščiau nurodytu Banko el. pašto adresu.
Bankas įsipareigoja tik Garantijos gavėjui, todėl ši garantija yra neperleistina ir neįkeistina.
Šioje garantijoje nurodyta suma atitinkamai sumažės po kiekvieno Banko mokėjimo pagal šią garantiją.
Ši garantija galioja iki 20__ m. ________________ ____ d. imtinai.
Visi Banko garantiniai įsipareigojimai Garantijos gavėjui pagal šią garantiją baigiasi, jeigu yra kuri nors iš šių sąlygų:
1. sueina garantijoje nustatytas garantijos galiojimo terminas; 
2. Garantijos gavėjas raštu praneša Bankui, kad atsisako savo teisių pagal šią garantiją.
Bet kokie Garantijos gavėjo reikalavimai mokėti nebus vykdomi, jeigu jie bus gauti aukščiau nurodytu Banko el. pašto adresu pasibaigus garantijos galiojimo laikotarpiui.
Vėlesni Sutarties ar kitų su ja susijusių dokumentų pakeitimai ar papildymai neturės įtakos Banko įsipareigojimų pagal šią garantiją vykdytinumui ir (ar) apimčiai ir neatleis Banko nuo visiško įsipareigojimų pagal šią garantiją vykdymo.
Šiai garantijai taikomos Bendrosios garantijų taisyklės (Uniform Rules for Demand Guarantees (URDG) 2010 Revision, ICC Publication No.758) su išimtimis, nustatytomis šioje garantijoje ir (ar) imperatyviose Lietuvos Respublikos teisės aktų normose.
Šalių ginčai sprendžiami Lietuvos Respublikos įstatymų nustatyta tvarka.

/įgalioto asmens pareigos/		/parašas/		/vardas ir pavardė/ 
 




Pirkimo sąlygų 4.2 priedas

(pirkimo sutarties sąlygų įvykdymo laidavimo draudimo rašto forma)

__________________________________________
Prekių (paslaugų, darbų) gavėjo pavadinimas, kodas, adresas



PIRKIMO SUTARTIES SĄLYGŲ ĮVYKDYMO LAIDAVIMO DRAUDIMO RAŠTAS

20__ m. _____________ ____ d. Nr. ____________
/miesto pavadinimas/ 

/Pirkimo sutarties pasirašymo data ir numeris/ 
/Pirkimo sutarties pavadinimas/ (toliau – Sutartis)

Šis laidavimo draudimo raštas galioja kartu su draudimo liudijimu (polisu) Nr. [įrašykite draudimo sutarties numerį].
Mums buvo pranešta, kad [įrašykite viešąjį pirkimą laimėjusio dalyvio pavadinimą; jei tai jungtinė veikla, išvardinkite pilnus ūkio subjektų grupės narių pavadinimus,  nurodydami jungtinės veiklos sutarties datą] (toliau – Tiekėjas) yra sudaręs Sutartį, kurioje yra numatyta, kad Tiekėjas privalo pateikti sutarties sąlygų įvykdymo užtikrinimo laidavimo draudimo raštą.
Šiuo laidavimo draudimo raštu Tiekėjas ir laiduotojas [įrašykite laiduotojo pavadinimą, juridinį statusą ir adresą], (toliau – Draudimo bendrovė), neatšaukiamai įsipareigoja ...................................... (toliau – Užsakovas) [įrašykite laidavimo sumą skaičiais] ([įrašykite laidavimo sumą žodžiais ir valiutos pavadinimą]) suma dėl patirtų nuostolių atlyginimo ir ją tinkamai išmokėti pagal šį išduotą laidavimo draudimo raštą. Šis įsipareigojimas yra privalomas Draudimo bendrovei ir jos teisių perėmėjams ir patvirtintas Draudimo bendrovės įgalioto atstovo elektroniniu parašu [įrašykite laidavimo draudimo rašto išdavimo datą].

KADANGI Tiekėjas pagal Sutartį su Užsakovu įsipareigojo [tiekti prekes/teikti paslaugas/atlikti darbus – pasirinkite tinkamą variantą] Užsakovui,

TODĖL ŠIO LAIDAVIMO DAUDIMO SĄLYGOS YRA TOKIOS:
atlyginami Užsakovo patirti nuostoliai dėl Sutarties sąlygų esminio (-ių) pažeidimo (-ų) ir (ar) kitų Specialiosiose sutarties sąlygose numatytų atvejų. Draudimo bendrovė neatsako už netesybų, palūkanų sumokėjimą bei Sutarties neįvykdymą ar netinkamą įvykdymą dėl nenugalimos jėgos aplinkybių (Force Majeure).  
Draudimo bendrovė besąlygiškai ir neatšaukiamai įsipareigoja atlyginti Užsakovui patirtus nuostolius ir per 15 (penkiolika) dienų sumokėti Užsakovui ne didesnę nei aukščiau nurodytą sumą, gavusi Užsakovo pirmą raštišką reikalavimą. Užsakovas neprivalo pagrįsti, kurių Sutarties sąlygų Tiekėjas neįvykdė ar jas įvykdė netinkamai, bet turi nurodyti, kurią iš Sutarties sąlygų Tiekėjas pažeidė.  
Laiduojama suma atitinkamai bus mažinama pagal šį laidavimo draudimo raštą išmokėtomis sumomis.
Draudimo bendrovė įsipareigoja tik Užsakovui, todėl šis laidavimo draudimo raštas yra neperleistinas ir neįkeistinas.
Tiekėjui neįvykdžius savo įsipareigojimų pagal Sutartį arba juos įvykdžius netinkamai, Užsakovas neprivalo pirmiausia nukreipti išieškojimą dėl patirtų nuostolių atlyginimo į Tiekėjo turtą.
Draudimo bendrovės įsipareigojimai įsigalioja nuo Tiekėjo sumokėtos draudimo įmokos už išduotą laidavimo draudimo raštą dienos, t. y. iki [įrašykite laidavimo draudimo galiojimo pradžios datą] ir galioja iki [įrašykite laidavimo draudimo galiojimo datą] imtinai. Užsakovui nepareiškus reikalavimo per 3 mėnesius po šio laidavimo draudimo rašto pabaigos, jis nustoja galioti ir turi būti grąžintas Draudimo bendrovei.
Užsakovui paprašius pratęsti laidavimo draudimo rašto galiojimo laikotarpį, Tiekėjas įsipareigoja pranešti Draudimo bendrovei apie tokį pratęsimą ir šio laidavimo draudimo rašto galiojimas Tiekėjo prašymu Draudimo bendrovės gali būti pratęstas. Draudimo bendrovė ir (arba) Tiekėjas anksčiau laiko nutraukti sudarytą laidavimo draudimo sutartį ir šį išduotą laidavimo draudimo raštą turi teisę tik gavę raštišką Užsakovo sutikimą. 
    Išduotam laidavimo draudimo raštui taikytina Lietuvos Respublikos teisė. Šalių ginčai sprendžiami Lietuvos Respublikos įstatymų nustatyta tvarka.
Šis laidavimo draudimo raštas išduotas Draudimo bendrovės 20_ m. ___ mėn. ___ dienos __________________ patvirtintų ________________________ laidavimo draudimo taisyklių Nr.__ (toliau - Taisyklės) pagrindu. Esant prieštaravimams tarp šio laidavimo draudimo rašto teksto ir Taisyklių nuostatų, pirmumo teisė bus teikiama šio laidavimo draudimo rašto tekstui. 


Draudimo bendrovė: 		/Draudimo bendrovės pavadinimas/ 

Įgaliotas asmuo:	/parašas/			/vardas ir pavardė/ 

A.V.



